Ένωση Κομμουνιστών Ουκρανίας

Η Ένωση Κομμουνιστών της Ουκρανίας  (ρωσικά: Союз комунстистов Украины, ουκρανικά: Спілка комуністів України, скорочено СПУ або КПУ), είναι ουκρανικό αντιρεβιζιονιστικό μαρξιστικό-λενινιστικό κομμουνιστικό κόμμα. 

Τον Μάιο του 2015, τέθηκε σε ισχύ ένα πακέτο νέων ουκρανικών νόμων για την αποκομμουνιστικοποίηση στην Ουκρανία, όπου απαγορεύτηκε στην Ένωση Κομμουνιστών της Ουκρανίας να συμμετέχει στην εκλογική αναμέτρηση.

 Ιστορία 
Το ιδρυτικό συνέδριο της Ένωσης Κομμουνιστών πραγματοποιήθηκε τον Δεκέμβριο του 1992 και καταχωρήθηκε τον Μάρτιο του 1993. Την εποχή της δημιουργίας του, στις 12 Μαρτίου 1993, το κόμμα είχε 2.000 μέλη σε 13 περιφέρειες.   Ως αρχηγός της οργάνωσης εγγράφηκε ο Yurii Solomati. Το κύριο προπύργιο του κόμματος ήταν το Λουγκάνσκ. Αρχικά, πολλά μέλη του κόμματος συνδέονταν επίσης με το Κομμουνιστικό Κόμμα της Ουκρανίας (CPU), ώσπου η CPU σύντομα άρχισε να εκκαθαρίζει αντιφρονούντες.   Αν και η επιρροή της Ένωσης Κομμουνιστών έχει μειωθεί, σε πρώιμο στάδιο ενήργησε ως ανταγωνιστής του Κομμουνιστικού Κόμματος της Ουκρανίας στα νοτιοανατολικά της Ουκρανίας.

Στο 23ο Συνέδριο της Ένωσης Κομμουνιστικών Κομμάτων - Κομμουνιστικό Κόμμα Σοβιετικής Ένωσης, που πραγματοποιήθηκε τον Μάρτιο του 1993, το SPU εντάχθηκε σε αυτό ως συνδεδεμένο μέλος.  Θεωρώντας τον εαυτό της νόμιμο κληρονόμο του ΚΚΣΕ, το SPU απαίτησε την επιστροφή της περιουσίας του ΚΚΣΕ που είχε κατασχεθεί από το ουκρανικό κράτος.  Η οργάνωση ζήτησε την ανασύσταση της Σοβιετικής Ένωσης.

Η Ένωση Κομμουνιστών άρχισε να εκδίδει το θεωρητικό περιοδικό «Марксизм і сучасність»  («Μαρξισμός και νεωτερισμός»), από το Κίεβο το 1995.  Πολιτικά, είναι κοντά στο Κομμουνιστικό Εργατικό Κόμμα Ρωσίας και πολλοί άνθρωποι (συμπεριλαμβανομένης της Yabrova) είναι εγγεγραμμένοι και στα δύο.

Στις αρχές της δεκαετίας του 2000, η ομάδα ήταν υπό την ηγεσία της Tamila Yabrova. 

Το 2013, το κόμμα συμμετείχε στη δημιουργία της Πρωτοβουλίας Κομμουνιστικών και Εργατικών Κομμάτων. 

Τον Μάιο του 2015, οι νόμοι που απαγορεύουν τα κομμουνιστικά σύμβολα τέθηκαν σε ισχύ στην Ουκρανία.  Παρόλα αυτά, η SPU συνέχισε τις ενεργές της δραστηριότητες.

Τον Ιούνιο του 2022, το κόμμα κυκλοφόρησε μια δήλωση καταδικάζοντας τη ρωσική εισβολή στην Ουκρανία ως «ιμπεριαλιστική». 

Τον Νοέμβριο του 2023 συμμετείχε στην ιδρυτική διακήρυξη της Ευρωπαϊκής Κομμουνιστικής Δράσης, στην Αθήνα, με πρωτοβουλία του Κομμουνιστικού Κόμματος Ελλάδας.

 Παραπομπές 

Κατηγορία:Ουκρανικά πολιτικά κόμματα
Κατηγορία:Σελίδες με πηγές CS1 στα Ουκρανικά (uk)
Κατηγορία:Κομμουνισμός
Κατηγορία:Πολιτικά κόμματα στην Ουκρανία
Κατηγορία:Πολιτική της Ουκρανίας
Κατηγορία:Πολιτική στην Ουκρανία
Κατηγορία:Αντικαπιταλιστικά κόμματα
Κατηγορία:Κομμουνιστικά κόμματα
Κατηγορία:Μαρξισμός-Λενινισμός